'Betoger' doodgeskiet: Man vir eers vry | Maroela Media
Ondersteuners buite die hof tydens 'n vorige hofverskyning. Foto: ANA.
Die saak teen Jaco du Plooy van Lichtenburg, wat van moord en poging tot moord aangekla is, is voorlopig teruggetrek.
Du Plooy (46) is in hegtenis geneem nadat 'n 15-jarige seun tydens 'n gewelddadige betoging doodgeskiet is.
Lt.kol. Amanda Funani, woordvoerder van die polisie, het bevestig die saak is Woensdag voorlopig teruggetrek toe Du Plooy in die Lichtenburg-landdroshof verskyn het. "Dit is gedoen sodat daar verdere ondersoeke gedoen kan word."
Dit beteken Du Plooy is voorlopig vry, maar kan wel later weer aangekla word indien die opvolgondersoeke meer bewyse oplewer.
Maroela Media het vroeër berig Du Plooy, wat werksaam is in die boubedryf, staan tereg op 'n aanklag van moord en twee aanklagte van poging tot moord. Du Plooy word daarvan beskuldig dat hy 10 Oktober vir Spencer Tshukudu van Blydeville, vermoedelik 'n betoger, op die Boikhutso/Lichtenburg-pad doodgeskiet het. Twee jong mense, onderskeidelik 17 en 20 jaar oud, is tydens die skietvoorval gewond.
Die staat het voorheen aangevoer hy is nie aangeval nie en het losgebrand op die tiener en sy vriende terwyl hulle verkeer herlei het om die betoging wat 700 m verder in die pad plaasgevind het te vermy.
Die inwoners het betoog oor 'n gebrek aan dienslewering en bewerings van korrupsie in die munisipaliteit. Hulle het onder meer aangedring op bekostigbare behuising, 'n kliniek wat 24 uur per dag oop is en 'n skool.
Tshukudu is tussen die oë geskiet en is op die toneel dood. Du Plooy is in Oktober op borgtog van R20 000 vrygelaat.
Jaco du Plooy Lichtenburg Noordwes
Mense is moeg vir "betogers" se vandalisme, diefstal en aggressive gedrag! Wanneer gaan dit stop? Wanneer daar niks oor is nie??
So hulle het net daar gestaan en die verkeer probeer help en herlei toe die ou op hulle begin losbrand en die een doodskiet? Nou het van die werkers op sy bakkie seker Jaco se storie bevestig dus word dit nou verder ondersoek! :-)
Wat het 'n 15-jarige in elk geval daar gesoek?
Kan 'n ingeligte persoon asb vir my die wetlike implikasies verduidelik as jy iemand uit selfverdediging (dood)skiet met 'n wapen wat vir sport skiet geregistreer is?
Anoniem, enige wettige vuurwapen mag vir enige wettige doel gebruik word. Die registrasie klas maak nie saak nie. Selfverdediging is 'n wettige gebruik.